ระบบธนาคารพาณิชย์ล่มใหญ่
ธปท.แจงระบบธนาคารพาณิชย์ล่มใหญ่ เมื่อวันที่ 30 พ.ย. เนื่องจากมีการทำธุรกรรมมาก
1 ธ.ค. 2563

นางสาวสิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน. ธนาคารแห่งประเทศไทย (ธปท.) เปิดเผยว่า ระบบ mobile banking ของบางธนาคารพาณิชย์เมื่อวันที่ 30 พ.ย. 2563 มีการหน่วงหรือช้า
จากการติดตาม พบว่า บางธนาคารพาณิชย์มีการตอบกลับช้าหรือเข้าใช้งานไม่ได้เป็นช่วงๆ ส่วนใหญ่เป็นรายการประเภทชำระบิลเรียกเก็บเงิน (Bill payment)และบางธนาคารมีรายการรอทยอยเข้าบัญชีในช่วงธุรกรรมสูง (Peak time)
ธปท. และธนาคารสมาชิกได้ร่วมกันติดตามการให้บริการและการแก้ไขปัญหาอย่างใกล้ชิด โดยให้ธนาคารที่ระบบช้าเร่งชี้แจงลูกค้า และให้มีช่องทางอื่นให้ลูกค้าใช้ทดแทน